తాజిందర్‌పాల్ సింగ్ తూర్

తాజిందర్‌పాల్ సింగ్ తూర్ (జననం 13 నవంబర్ 1994) ఒక భారతీయ షాట్ పుట్ క్రీడాకారుడు. రెండుసార్లు ఒలింపియన్ అయిన తూర్ 2020 టోక్యో ఒలింపిక్స్, 2024 పారిస్ ఒలింపిక్స్లలో భారతదేశానికి ప్రాతినిధ్యం వహించారు. ఇతడు రెండుసార్లు ఆసియా గేమ్స్ ఛాంపియన్. తూర్ బహిరంగ, ఇండోర్ ఛాంపియన్షిప్లలో రెండుసార్లు ఆసియా ఛాంపియన్ కూడా. ఇతడు 21.77మీ  విసిరి జాతీయ రికార్డును, 20.75 మీ.విసిరిన ఆసియా క్రీడల రికార్డును కలిగి ఉన్నాడు.

 ప్రారంభ జీవితం 
తూర్ 1994 నవంబర్ 13న పంజాబ్ మోగా జిల్లా ఖోసా పాండో గ్రామంలో జన్మించాడు. రైతు కుటుంబం నుండి వచ్చిన తూర్ తన తండ్రి పట్టుబట్టడంతో క్రికెట్ నుండి షాట్ పుట్‌కు మారాడు.

 వృత్తి 
తేజిందర్ స్పోర్ట్స్ కోటా కింద ఒక పెట్టీ ఆఫీసర్ గా భారత నావికాదళంలో చేరాడు. అక్కడ   పురుషుల షాట్ పుట్ క్రీడ కోసం శిక్షణ పొందటానికి,  అంతర్జాతీయంగా పోటీ చేయడానికి ఇతనికి వీలు కల్పించారు. 

జూన్ 2017లో, పాటియాలాలో జరిగిన ఫెడరేషన్ కప్ నేషనల్ సీనియర్ అథ్లెటిక్స్ ఛాంపియన్షిప్లో తూర్ తన వ్యక్తిగత అత్యుత్తమ బహిరంగ త్రో 20.40మీ. ను నమోదు చేశాడు, కానీ ప్రపంచ ఛాంపియన్షిప్ అర్హత ప్రమాణమైన 20.50మీ.  చేరుకోలేకపోయాడు. తరువాతి నెలలో, అతను భువనేశ్వర్లో జరిగిన 2017 ఆసియా అథ్లెటిక్స్ ఛాంపియన్షిప్ 19.77మీ విసిరి రజత పతకాన్ని గెలుచుకున్నాడు. 0.03మీ తేడాతో బంగారు పతకాన్ని కోల్పోయాడు. 

2018 కామన్వెల్త్ క్రీడల ఫైనల్లో 19.42మీ విసిరి, తూర్ ఎనిమిదవ స్థానంలో నిలిచాడు. 2018 ఆగస్టులో, 2018 ఆసియా క్రీడలలో తూర్ 20.75మీ విసిరి బంగారు పతకాన్ని గెలుచుకుని, ఆసియా క్రీడల రికార్డును, జాతీయ రికార్డు బద్దలు కొట్టాడు. ఇతడు దోహాలో జరిగిన 2019 ఆసియా అథ్లెటిక్స్ ఛాంపియన్షిప్‌లో 20.22మీ. విసిరి బంగారు పతకాన్ని గెలుచుకున్నాడు. 

జూన్ 2021లో జరిగిన ఇండియన్ గ్రాండ్ ప్రిక్స్ IVలో 21.10మీ ప్రవేశ అర్హతను క్లియర్ చేస్తూ 21.49మీ త్రో నమోదు చేయడం ద్వారా తూర్ 2020 వేసవి ఒలింపిక్స్ లో అర్హత సాధించాడు. ఈ త్రో జాతీయ, ఆసియా రికార్డులను కూడా బద్దలు కొట్టింది. ఒలింపిక్స్లో భారీ-కట్టు భుజంతో పోటీ పడుతున్న తూర్, అర్హత సాధించడంలో 19.99మీ  త్రోని మాత్రమే నమోదు చేసి తుది రౌండుకు చేరుకోలేకపోయాడు. 2022 ఇండియన్ ఓపెన్ నేషనల్స్లో, ఇతడు ఉత్తమ పురుష అథ్లెట్‌గా ఎంపికయ్యాడు.

కజకిస్థాన్లోని అస్తానాలో జరిగిన 2023 ఆసియా ఇండోర్ అథ్లెటిక్స్ ఛాంపియన్షిప్లో, తాజిందర్ బంగారు పతకాన్ని గెలుచుకున్నాడు. అలాగే  థాయిలాండ్ బ్యాంకాక్ లో జరిగిన 2023 ఆసియా అథ్లెటిక్స్ చాంపియన్షిప్లో 20.23మీ. త్రోతో బంగారు పతకంతో టైటిల్ను నిలబెట్టుకున్నాడు.
పతకాలు
వివిధ అంతర్జాతీయ,జాతీయ పోటీలలో తాజిందర్ గెలుచుకున్న పతకాలు ఈ విధంగా ఉన్నాయి.
 అంతర్జాతీయ పోటీలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్				 2017  ఆసియా ఛాంపియన్షిప్స్ భువనేశ్వర్, భారతదేశం 2వ   షాట్ పుట్ 19.77	 2017  ఆసియా ఇండోర్ గేమ్స్ అష్కాబాద్, కజకస్తాన్ 2వ   షాట్ పుట్ 19.26	 2018  ఆసియా ఇండోర్ ఛాంప్స్ టెహరాన్, ఇరాన్ 2వ   షాట్ పుట్ 19.18 2018  ఆసియా క్రీడలు జకార్తా, ఇండొనేషియా 1వ    షాట్ పుట్ 20.75ఛాంపియన్షిప్ రికార్డ్ 2019  ఆసియా ఛాంపియన్షిప్స్ దోహా, ఖతార్ 1వ    షాట్ పుట్ 20.22 2019  దక్షిణాసియా క్రీడలు ఖాట్మండు, నేపాల్ 1వ    షాట్ పుట్ 20.03ఛాంపియన్షిప్ రికార్డ్ 2023  ఆసియా ఇండోర్ ఛాంప్స్ నూర్ సుల్తాన్, కజకస్తాన్ 1వ    షాట్ పుట్ 19.49 2023  ఆసియా ఛాంపియన్షిప్స్ బ్యాంకాక్, థాయ్‌లాండ్ 1వ    షాట్ పుట్ 20.23 2024  ఆసియా ఇండోర్ ఛాంప్స్ టెహరాన్, ఇరాన్ 1వ    షాట్ పుట్ 19.72 2026  ఆసియా ఇండోర్ ఛాంప్స్ తియాంజిన్, చైనా 2వ  షాట్ పుట్ 20.05
జాతీయ పోటీలు
+ సంవత్సరం  పోటీ  ప్రదేశం  స్థానం  ఈవెంటు  నోట్స్				 2017  భారతీయ ఓపెన్ అథ్లెటిక్స్ ఛాంపియన్షిప్స్ చెన్నై, తమిళనాడు 1వ   షాట్ పుట్ 18.86	 2019  భారతీయ ఓపెన్ అథ్లెటిక్స్ ఛాంపియన్షిప్స్ రాంచీ, జార్ఖండ్ 1వ   షాట్ పుట్ 20.92జాతీయ రికార్డ్ 2022  భారత జాతీయ క్రీడలు గాంధీనగర్, గుజరాత్ 1వ   షాట్ పుట్ 20.75ఛాంపియన్షిప్ రికార్డ్	 2022  భారతీయ ఓపెన్ అథ్లెటిక్స్ ఛాంపియన్షిప్స్ బెంగళూరు, కర్ణాటక 1వ   షాట్ పుట్ 20.68	 2024  భారతీయ ఓపెన్ అథ్లెటిక్స్ ఛాంపియన్షిప్స్ పంచ్‌కులా, హర్యానా 1వ   షాట్ పుట్ 19.93		 2025  భారత జాతీయ క్రీడలు డెహ్రాడూన్, ఉత్తరాఖండ్ 1వ   షాట్ పుట్ 19.74

 మూలాలు 

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1994 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు
వర్గం:భారతీయ ఒలింపిక్ క్రీడాకారులు